**Сабақ жоспары**

**Бекітілді: ӘБ жетекшісі:**

|  |  |  |  |  |  |
| --- | --- | --- | --- | --- | --- |
| **Ұзақ мерзімді жоспардың тарауы:** Денсаулық – зор байлық  **Пән:** қазақ тілі | | | **Мектеп: Ю.А.Гагарин атындағы №7 орта мектебі** | | |
| **Сабақтың тақырыбы:** *Бірінші байлық – денсаулық* | | | | | |
| **Күні: 13.10.2017** | | **Мұғалім: Молдахметова А.Е** | | | |
| **Сынып: 7 «А»** | | **Қатысқандар саны:** | | **Қатыспағандар саны:** | |
| **Сабаққа негізделген оқу мақсаттары** | | 7Т/А3 Тыңдалған мәтіннің мазмұнын түсіну, ұсынылған ақпарат бойынша факті мен көзқарасты ажырата білу. | | | |
| **Сабақ мақсаттары** | | **Барлық оқушылар орындай алады:** мәтіннің мазмұнын түсінеді, сұраққа жауап бере алады | | | |
| **Оқушылардың көпшілігі орындай алады:** өз ойын толық айтып,дәлелдей алады | | | |
| **Кейбір оқушылар орындай алады:** пікір-таласқа түсе алады | | | |
| **Жетістік критерийі** | | 1.Негізгі айтар ойын түсінеді, дәлелдер келтіре отырып нақтылай алады.  2. Көзқарастарды дәлелдей алады  3. Қорытынды шығарады | | | |
| **Тілдік мақсаттар** | | ***Оқушылар түсінеді және сипаттайды...***  Диалог және жазылымға пайдалы тіркестер:  Менің байқағаным,...  Менің ойымша,...  ... деп ойлаймын...  Менің дәйегім... | | | |
| **Құндылыққа баулу** | | Салауатты өмір салтын қалыптастыруға, дұрыс тамақтануға баулу | | | |
| **Пәнаралық байланыс** | | Биология | | | |
| **Осыған дейінгі меңгерілген білім** | | «Көшпенділер мәдениеті» | | | |
| **Жоспар** | | | | | |
| **Жоспар ланған**  **уақыт** | **Жоспарланған жаттығулар (төменде жоспарланған жаттығулармен қатар, ескертпелерді жазыңыз)** | | | | **Ресурстар** |
| **Басталуы**  5 минут  5 минут | **1.*Ұйымдастыру кезеңі***  (МК)Сәлемдесу. Оқушыларды түгендеу.  (МК, ҰЖ) «Түстер» арқылы оқушыларды топқа бөлу.  (ҰЖ) «Өрмекші» әдісі арқылы оқушылардан өткен тақырыпты сұрау  (ҰЖ) «Болжау» стратегиясы. Мақал-мәтелдерді пайдалану арқылы жаңа сабақтың тақырыбын ашу.  Жарлының байлығы,  Дәнінің саулығы.  Жан ауырса, тән азады,  Қайғы басса, жан азады.  Ауырып ем іздегенше,  Ауырмайтын жол ізде.  Тазалық – саулық негізі,  Саулық – байлық негізі.  Жалқаулық – жаман ауру.  Ішің ауырса, аузыңды тый,  Көзің ауырса, қолыңды тый.    (МК) Сабақтың мақсатымен және күтілетін нәтижелермен таныстыру. | | | | Слайд, мақал-мәтел, интербелсенді тақта  Слайд |
| **Сабақтың ортасы**  3 мин  2 мин  2 мин  10 мин  8 мин | (ҰЖ) «Бейнеролик» көрсету.  денсаулық сурет видео.png  **(ТЖ) «Не көрдім? Не түсіндім? Қандай пікір қалыптастырдым?»** кестесін толтыру   |  |  |  | | --- | --- | --- | | Не көрдім? | Не түсіндім? | Қандай пікір қалыптастырдым? | |  |  |  |   (ӨЖ) Ауызша бірнеше оқушыдан сұрау  (ТЖ) «Джигсо» әдісі. Оқушыларға мәтіндер беріледі. Мәтіндегі ақпаратпен алмасады.  **І топ:**  «Денсаулық дегеніміз – адам организмінің дұрыс әрі қалыпты жұмыс істеуі» яғни, адам организмінің әрбір органы, әр мүшесі сол жаратылған қалпында сақталып, оның дұрыс әрі қалыпты түрде белгілі бір функцияларды атқаруы.  Қазақстан Республикасы Конституциясы әр адамның денс аулығын қорғауға кепілдік береді. Осы Конституциялық ережені жүзеге асырудың бір нысаны – денсаулыққа қарсы қылмыс үшін жауаптылық белгілеу.  Бұрын барлық медициналық көмекті мемлекет көрсетті, яғни барлық денсаулық ісі мемлекеттің қолында болды. Енді мемлекеттік денсаулық сақтау мекемелерімен (ауруханалар, емханалар, дәріханалар, т.б.) бірге жеке медицина-лық мекемелер құрылуда. Әрине,емханаларды, дәріханаларды және басқаларын дүмшелер емес, арнаулы медициналық білімі барлар құруы және заңда белгілен-ген тәртіппен құрылуы тиіс.Әрине, жеке медициналық көмекке белгілі мөлшерде ақы төленеді. Барлық саладағы дағдарыс жағдайында денсаулық саласының жаңа жүйеге көшуі медициналық қызметті бірден жақсарта алмайды. Мұны медициналық көмекке мұқтаж әр адам қатты сезінеді. Алайда, біздің мемлекетіміз, оның жергілікті жерлердегі органдары халықтың денсаулығы туралы тұрақты қамқорлық жасауы тиіс. Бұл — олардың конституциялық міндеті. Әйтпесе, тек адамдардың, әсіресе жеткіншек ұрпақтың денсаулығы төмендеп қана қоймайды, жұқпалы аурулардың да таралуы мүмкін. Ал олармен күрес бұл жұмысты жоспарлы және жүйелі түрде жүргізгеннен әлдеқайда көп қаржы мен күш жұмсауды қажет етеді. Медициналық қызмет көрсетуді жақсарту көп жағдайда жергілікті мәслихат депутатарының, жергілікті әкімшіліктердің белсенді қызметіне байланысты.  **ІІ топ:**  Адамның денсаулығын биологиялық (іштен туа біткен және жүре пайда болған сырқат белгілеріне қарап) және әлеуметтік факторларды ескере отырып, кешенді түрде анықтайды. Денсаулықты жеке адамның денсаулығы және жалпы халықтың денсаулығы деп бөледі. Жеке адамның денсаулығын, яғни оның организмінің клиникалық, физиологиялық және биохимиялық көрсеткіштерінің жиынтығын адамның жынысына, жасына, сондай-ақ климаттық және географиялық жағдайларына байланыстыра отырып анықтайды.  Ал жалпы халықтың денсаулығы санитарлық-статистикалық кешенді көрсеткіштермен, яғни халықтың өсімі, өлуі, балалар өлімі, әр түрлі ауруларға шалдығуы, адамның дұрыс өсіп дамуы, орташа жасы, т.б. факторлар арқылы анықталады. Жалпы халықтың денсаулығының қалыпты болуы – жеке адамдардың ай сайынғы алатын еңбек ақысына, жұмыс уақытының ұзақтығына, еңбек және тұрмыс жағдайларына, дұрыс тамақтануына, денсаулық сақтау ісінің даму барысына, елдің жалпы санитарлық жағдайына тікелей байланысты. Адам денсаулығының мән-маңызына қазақ халқы ежелден көп көңіл бөлген; күнделікті өмірде денені күтіп ұстауға, тазалық сақтауға, дұрыс тамақтануға да өте қатты мән берген. Қазақ халқының «Бірінші байлық – денсаулық», «Дені саудың – жаны сау», «Жаны саудың – тәні сау» деген мақал-мәтелдері адам денсаулығын күтуде терең тәрбиелік және философиялық маңызын осы күнге дейін жойған жоқ.  **ІІІ топ:**  Кез келген елдің болашағы оның халқының денсаулығына байланысты екендігі – дәлелдеуді қажет етпейтін шындық. Ал біздің болашақтағы бағытымыз – саламатты өмір салты. «Ауырып ем іздегенше, ауырмайтын жол ізде» дегенді өсіп келе жатқан ұрпақтың санасына сіңіріп, олардың өз денсаулығына деген жауакершілік сезімін қалыптастыру – баршаның борышы. Бүгінгі дені сау ұрпақ – ертеңгі күннің жалғасы. Халқымыздың тіршілігі мен бірлігі, жарқын келешегі көп ретте денсаулық мәдениетінің қаншалықты дәрежеде қалыптасуына байланысты. Денсаулық – ел дамуының басты арқауы. Денсаулықты сақтау – біздің өміріміздегі келелі мәселелердің, үшінші мыңжылдыққа аттаған елңмңз үшін өзекті міндеттердің бірі. Жеке адамның да, мемлекеттің де, қоғамның да басты байлығы - денсаулық. Мезгіл-мезгіл дәрігерге көрініп, денсаулығын тексеріп, онымен кеңесіп тұру, медицина мен сауықтыру мәселелерінен хабардар болу – әрбір адамның қоғамдық та, азаматтық та міндеті. Ендеше әр адамның денсаулығы - оның өзінің ғана емес, халқымыздың да ортақ байлығы.  (ТЖ) «Постер құру». Оқушылар басқа топтан алған мәтіндегі ақпараттарды пайдаланып постер құрады.  **Дескриптор:**  **-** мәтіннің тақырыбын анықтайды,  - негізгі ойды түсінеді, дәлелдер келтіреді,  - көзқарастарын дәлелдей алады,  - постер құра алады. | | | | Бейнеролик, интерактивті тақта  Слайд, кесте  Мәтін, оқулық  Маркер, А3 қағаз |
| **Сабақтың соңы**  **3 мин**  **2 мин** | **Кері байланыс «2-2-1» стратегиясы:**  Бүгінгі сабақтан алған маңызды 2 ақпарат;  Бүгінгі сабақта қиындық тудырған 2 аспекті;  Бүгін сабақта ұнаған 1 іс-әрекет.  **Үй тапсырмасы:** «Менің салауатты өмір салтым» тақырыбына эссе жазу | | | | Стикер |